text: Drivende kajak var en bøje
  12 maj 2014 kl. 15.48
  Politiets alarmcentral modtog ved 15-tiden alarm om en kajak, der skulle drive med bunden i vejret mellem fastlandet og Mandø. En rednings-helikopter blev dirigeret til stedet, og det viste sig heldigvis, at der var tale om falsk alarm. Kajakken var i stedet en bøje.
  Det var folk på fastlandet, der havde set genstanden i vandet. Brandvæsenet fra Ribe blev alarmeret kl. 14.51, og en redningshelikopter, som tilfældigvis var i nærheden, slog et smut omkring farvandet.
  Kort efter kunne alarmen heldigvis afblæses.
  